3 9 4 C. PLINII HIST. NAT. LIB. XVII. 



vocant in Campania. Intervalla ex loci natura sumuntur. 

 Rariores serendas in campestribus convenit. Populos et 

 fraxinos, quia festinantius germinant, disponi quoque 

 maturius convenit, hoc est, ab idibus februariis, plantis 

 et ipsas nascentes. In disponendis arboribus , arbustis- 

 que ac vineis , quincuncialis ordinum ratio vulgata et 

 necessaria , non perflatu modo utilis, verum et aspectu 

 grata, quoquo modo intueare, in ordinem se porrigente 

 versu. Populis eadem ratio semine , qua ulmos serendi : 

 transferendi quoque e seminariis eadem et silvis. 



De scrobibus. 



XVI. Ante omnia igitur in similem transferri terrain, 

 aut meliorem oportet. Nec e tepidis aut praecocibus in 

 frigidos aut serotinos situs , ut neque ex his in illos. 

 Praefodere scrobes ante ( si fieri posset ) tanto prius , 

 donec pingui cespite obducantur. Mago ante annum ju- 

 bet, ut solem pluviasque combibant, aut si id conditio 

 largita non sit , igns in medio fieri ante menses duos , 

 nec nisi post imbres in his seri. Altitudinem eorum in 

 argilloso, aut duro solo, trium cubitorum esse in quam- 

 que partem : in pronis palmo amplius ; et ubique cami- 



